Document ID: /fineweb-2-swissfilter-quality_10-filterrobots/filtered/01524.jsonl.gz/63

Contacta amb nosaltres
Baixada del Molí, 5
AD500 Andorra la Vella
Principat d'Andorra
Telèfon: + 376 80 88 88 · Fax: + 376 82 88 88
Formulari de contacte
Recreació de com serà l'exterior de l'edifici.
Escrit per:
M. P. / Foto: Govern d'Andorra
El Govern preveu que el ministeri de Medi Ambient, Agricultura i Ramaderia pugui ocupar els nous espais de l'antic hotel Casamanya abans no s'acabi la legislatura. Així ho ha donat a conèixer el ministre de Territori i Urbanisme, Raül Ferré, en la roda de premsa que s'ha celebrat aquest dilluns per donar a conèixer el guanyador del concurs d'idees per a la reforma de l'edifici.
La proposta que s'ha imposat és la de l'arquitecte Miquel Mercè, titulada La simbiosi entre el paisatge i el patrimoni", que li ha merescut una gratificació de 8.000 euros i, a la vegada, l'encàrrec de redactar el projecte executiu i assumir la direcció de les obres.
Ferré ha indicat que com a molt en 15 dies se signarà el conveni amb l'arquitecte i llavors disposarà de 5 setmanes per presentar l'avantprojecte. El document l'hauran de validar tant el Govern i el Comú i segons el ministre podrien passar uns 25 o 30 dies. Un cop validat, Mercè tindrà 10 setmanes per entregar el projecte executiu definitiu. "Comptant els passos en n'anirem al primer trimestre de l'any que ve", ha apuntat el titular de Territori i Urbanisme, que s'ha mostrat confiant que un cop fet el concurs i licitades les obres, "abans que s'acabi la legislatura sigui una realitat" i el ministeri ja estigui ubicat a Ordino.
Tal com ja s'havia anunciat anteriorment, s'ha previst una inversió d'uns 4 milions d'euros i a més de les dependències ministerials, hi haurà espai per dependències del Comú així com del Quart.
El projecte guanyador preveu la construcció d'una plaça pública de 750 metres quadrats a sobre de l'actual garatge amb arbres, vegetació, nius d'ocells i hotels d'insectes que entrarà cap a l'interior de l'edifici gràcies a un mur cortina de vidre en la paret mitgera. L'equip guanyador del concurs preveu plantar arbres caducifolis perquè "a l'hivern, el sol entri a l'interior i a l'estiu, les pròpies fulles generin ombra. És una manera de participar en la sostenibilitat de l'edifici", ha assegurat Mercè.
Seguirà ampliació